**Întrebări frecvente privind Ghidul Solicitantului pentru OS 4.1.**

1. **Eligibilitatea proiectelor**
2. **Se pot elabora planuri de acțiune regionale de specii?**

* **Nu** vor fi finanţate planuri de acţiune regionale (secțiunea 2.2 Eligibilitatea proiectului; punctul c.).

1. **Se acceptă la finanțare seturi de măsuri care au fost propuse în procesul de aplicare pentru custodie?**

* **Nu** se finanțează seturi de măsuri care nu sunt cuprinse în planuri de management aprobate.

1. **În cadrul unui singur proiect pot fi elaborate două planuri de management** pentru o arie naturala protejată aflată în custodia unui ONG și una fără custode?

* **Da,** într-un proiect pot fi propuse spre finanțare două planuri de management, cu și fără custode, atât timp se respectă toate celelalte condiții de eligibilitate ale ghidului solicitantului, inclusiv cea vizând condiția minimă de a acoperi un sit Natura 2000/plan.

1. **Același** **proiect** poate să conțină în cadrul acțiunii de tip A **atât activitate de elaborare de plan de management**, cât și **activitate de elaborare de plan de acțiune pentru specii** (național)?

* **Da,** într-un proiect de tip A pot fi incluse activități de elaborare de plan de management / plan de acțiune, cu respectarea celorlalte condiții din ghidul solicitantului privind eligibilitatea solicitantului și proiectului.

Cu toate acestea, proiectele vor fi evaluate de la caz la caz, printre altele urmărindu-se coerența activităților cuprinse în propunerea de proiect și modul în care activitățile și rezultatele prevăzute a se realiza/obține vor fi corelate cu obiectivele proiectului.

1. **Se poate propune un proiect care corespunde atât unei acţiuni de tip A, fie unei acţiuni de tip B sau C** ?

* **Nu,** un proiect se poate adresa unui singur tip de acţiuni finanţabile în cadrul **Axei Prioritare 4, Obiectivul Specific 4.1** (alocări diferite, obiective diferite, sistem de punctare diferit).

1. **În Planul de management sunt măsuri de ex. realizarea strategiei de vizitare al sitului, realizarea unui studiu complex despre turbării. În acest caz, aceste activități se vor introduce la activitățile de tip A sau tip B?**

* Întrucât din descrierea situației reiese că există un plan de management aprobat care propune anumite măsuri, implementarea acestor măsuri va fi încadrată ca și acțiune de tip B.

1. **În cadrul aceluiași proiect se poate cuprinde elaborarea a 2 planuri de acțiune distincte?**

* **Da**, proiectele privind elaborarea planurilor de management pentru ariile naturale protejate /planuri de acțiune pentru specii pot viza elaborarea mai multor planuri de management pentru mai multe arii naturale protejate /planuri de acțiune pentru specii.

1. **Eligibilitatea solicitanților / partenerilor**
2. Un **solicitant poate să depună 2 proiecte pe acțiuni** **distincte**, respectiv unul pentru elaborare **plan de management** si unul pentru elaborare **plan de actiuni pentru specii comunitare**?

* **Da**, un solicitant poate să depună mai multe proiecte pe mai multe acțiuni. Totodată, un solicitant poate depune două proiecte pentru același tip de acțiuni.
* **! Nu există condiționări** legate de depunere unui număr maxim de proiecte.

1. **Îndeplinirea condiției** **pentru** ”Universităţi, Institute de cercetare/ muzee care să aibă prevăzut în actul constitutiv **atribuţii de protecţia mediului**”:

* Prin grila de verificare administrativă se solicită prezentarea ”Actului constitutiv/act normativ de înfiinţare şi statut/hotărârea judecătorească de dobândire a personalităţii juridice/Extras de la Registrul Comerţului/Registrul Asociaţiilor şi Fundaţiilor, ***alte documente de înfiinţare relevante”***, cu informaţii despre solicitant şi parteneri, putându-se astfel verifica îndeplinirea condițiilor stipulate prin ghidul solicitantului, respectiv atribuțiile de protectie a mediului.
* Precizarea atribuțiilor de mediu în statutul unuia dintre departamentele solicitantului **este suficientă** pentru îndeplinirea condiției de eligibilitate.

1. **Arii fără custode/administrator – adeverința solicitată ca Anexa C2.3:**

* Prezentarea adeverinței este obligatorie pentru orice tip de arie.
* Anexa 2.3 va fi reprezentată printr-o „adeverință emisă de către *ANPM/MMAP*  că o arie naturală protejată de interes național /sit Natura 2000 nu are administrator sau custode, pentru care o autoritate de mediu depune proiect”.
* **Nu** există un formular standard.

1. **Parteneriatele pentru situri Natura 2000 / naturale protejate care se întind pe mai multe județe** (fără custode / administrator):

* Se verifică cu ANPM cine este autoritatea responsabilă de aria protejată (când o arie se **întinde** pe mai multe județe, responsabil este ANPM/ MMAP/ un APM delegat de către ANPM).

1. **În cazul proiectelor care acoperă mai multe arii, condițiile legate de eligibilitatea solicitantului, respectiv a partenerului sunt aplicabile fiecărei arii în parte.**

* Astfel, pentru **arii care aparțin de APM-uri diferite** (respectiv o arie de APM Dâmbovița iar cealaltă de APM Argeș) este necesar încheierea unui parteneriat cu ambele APM-uri, dacă aceste arii nu au custode.
* Regula este obligatorie din perspectiva preluării ulterioare a rezultatelor proiectului. APM-ul care nu este responsabil de o arie nu poate prelua planul de management pentru ariile pe care nu le gestionează.
* Pentru încheierea parteneriatelor, se va verifica cu ANPM privind autoritatea responsabilă cu managementul ariilor protejate, dar se are în vedere faptul că întocmirea planului de management se va face cu respectarea prevederilor OUG 57/2007, respectiv: „În cazul suprapunerii totale a ariilor naturale protejate, se va realiza un singur plan de management, ţinând cont de respectarea categoriei celei mai restrictive de management. În cazul suprapunerii parţiale a ariilor naturale protejate, planurile de management ale acestora se elaborează astfel încât în zonele de suprapunere să existe o corelare a măsurilor de conservare, cu respectarea categoriei celei mai restrictive de management”
* În cazul în care managementul ariilor protejate se afla în responsabilitatea mai multor autorități locale se pot încheia parteneriate cu APM-urile locale.

1. **Capacitatea tehnică a APM**, lider de parteneriat în implementarea unui proiect de tip B:

* Capacitatea tehnică se verifică pe ansamblul parteneriatului: lider + partener
* Capacitatea financiară se verifică **atât pentru solicitant, cât și pentru partener** (toate condițiile se aplică tuturor celor implicați în proiect).

1. **Eligibilitatea unui ONG înființat în mai 2016 din perspectiva capacității financiare** pentru susţinerea implementării proiectului (în cazul altor solicitanţi decât instituţiile / autorităţile publice: profitul net/din exploatare pe ultimul exerciţiu financiar încheiat înaintea depunerii Cererii de finanţare.)

* Grila de verificare are un sistem de notare de tip: DA, NU si N/A și prin urmare în cadrul verificării administrative a solicitantului pentru care nu sunt aplicabile cerințele ghidului, acesta nu va fi respins în baza acestor cerințe. Cu toate acestea, AM-ul va verifica **capacitatea financiară a solicitantului care trebuie demonstrată prin alte documente decât cele privind ultimul exercițiu financiar**.

1. **Pentru un custode = ONG constituit ca o asociere de unități administrativ teritoriale, care se finanțează din cotizațiile membrilor și din fonduri atrase prin proiecte, este necesară selecția partenerilor proveniți din mediul ONG?**

* În conformitate cu prevederile Art. 29 din OUG nr. 40/2015 entitățile finanțate din fonduri publice pot stabili parteneriate cu alte entități din sectorul privat, numai prin aplicarea unei proceduri de selecție a acestora, care respectă, cel puțin, principiile transparenței, tratamentului legal, nediscriminării și utilizării eficiente a fondurilor publice. În situația descrisă, având în vedere modalitatea de constituire a organizației, respectiv din entități finanțate din fonduri publice, procedura va trebui aplicată.

1. **Dacă aria protejată are habitate forestiere ca obiective de conservare de interes comunitar, participarea administratorului de fond forestier = Regia Publică Locală a Pădurilor Kronstadt RA, se supune procedurii de selecție a partenerilor?**

* În conformitate cu prevederile Art. 29 din OUG nr. 40/2015 entitățile finanțate din fonduri publice pot stabili parteneriate cu alte entități din sectorul privat, numai prin aplicarea unei proceduri de selecție a acestora, care respectă, cel puțin, principiile transparenței, tratamentului legal, nediscriminării şi utilizării eficiente a fondurilor publice.

1. **În Ghid se precizează faptul că în cazul parteneriatelor între entități publice cu entități private trebuie respectate prevederile art. 29 din OUG nr. 40/2015. Care este procedura agreată de AM POIM pentru selecția partenerilor și cum se probează respectarea principiilor transparenței, tratamentului legal, nediscriminării și utilizării eficiente a fondurilor publice.**

* Nu se va indica o procedură agreată la nivelul AM POIM pentru selecția partenerilor, modalitatea de constituire a parteneriatelor trebuie să respecte prevederile OUG nr. 40/2015.
* Solicitanții trebuie să demonstreze în descrierea procesului de selecție cum au asigurat respectarea principiilor.

1. **OUG 40/2015 la art. 29 alin (2) precizează faptul că Autoritățile de management stabilesc prin ghiduri categoriile de activități care nu pot fi realizate de parteneri. Au fost acestea stabilite si pentru POIM OS. 4.1? Unde sunt precizate?**

* Prin ghidul solicitantului nu au fost impuse astfel de restricții partenerilor în proiect.

1. **In Ghid, la 2.1. Eligibilitatea solicitantului/partenerilor lit.f) se specifică:**

**„Solicitantul demonstrează capacitate financiară pentru susținerea implementării proiectului, (pentru instituții publice: bugetul aprobat sau demersurile realizate pentru prinderea în buget**

* Se probează cu Anexa C1.2 Declaraţia de angajament corelată cu descrierea din secţiunea Capacitate financiară din Cererea de finanţare
* Pentru instituții publice, bugetul aprobat al instituției publice care cofinanțează proiectul sau demararea procedurilor de includere în buget;”

**Ca autoritate locala de mediu, institutie neplătitoare de TVA, desi avem personalitate juridica, bugetul ne este distribuit de catre Agentia Nationala pentru Protectia Mediului - bugetul a fost deja alocat. Iar sistemul de finantare nu presupune o cofinantare a proiectului. Ce trebuie sa facem in aceasta situatie?**

* Se va face dovada includerii în bugetul ANPM a sumelor aferente cofinanțării proiectului de la bugetul de stat, respectiv a valorii integrale a proiectului așa cum este prevăzut în ghidul solicitantului și în corelare cu prevederile OUG nr. 40, art. 6, alin. 3. Includerea în buget se poate face înainte de semnarea contractului de finanțare, prin avizarea de către AM POIM a formularului nr. 1, prevăzut în normele la OUG 40/2015 (HG nr. 93/2016).

1. **O instituție de învățământ superior este eligibilă în condițiile în care Proiectul vizează planurile de acțiune pentru speciile de interes comunitar, care conțin măsuri concrete de conservare şi nu vizează aspecte de reglementare?**

* Planurile de acţiune pentru speciile de interes comunitar, care conţin măsuri concrete de conservare şi nu vizează aspecte de reglementare, vor fi implementate de către: MMAP / ANPM, Organizaţii neguvernamentale (asociaţii şi fundaţii) care să fie constituite în conformitate cu prevederile OG nr. 26/2000 cu privire la asociaţii şi fundaţii cu modificările şi completările ulterioare, inclusiv filiale ale asociaţiilor şi fundaţiilor internaţionale înregistrate în conformitate cu legislaţia în vigoare în România / institute de cercetare / universităţi / muzee care să aibă prevăzut în actul constitutiv atribuţii de protecţia mediului şi/sau protecţia naturii, în parteneriat cu MMAP / ANPM;

1. **Activitățile eligibile**
2. **Nu sunt eligibile proiecte care conțin doar** “*Activităţi de educaţie şi creşterea gradului de conştientizare cu privire la conservarea şi îmbunătăţirea stării de conservare*” și “*Activităţi de întărire a capacităţii administrative doar pentru beneficiarii/partenerii care au calitatea de custozi administratori* / APM, ANPM, MMAP implicaţi în proiect, pentru asigurarea unui management adecvat al ariilor naturale protejate“:

* Proiectele eligibile sunt doar cele care se regăsesc în definiția acțiunilor A, B sau C. Nu se finanțează doar componente parțiale ale unui rezultat. Astfel:
  + Conform secțiunii 1.3.3., *Activităţile specifice acţiunilor eligibile în cadrul POIM vor fi completate cu următoarele activităţi cu caracter general*, printre care se numără și: Activităţi de întărire a capacităţii administrative.
  + Conform secțiunii 3.2.13., activitățile de ”Conştientizare, educaţie şi publicitate (inclusiv activităţi de educaţie ecologică)” pot reprezenta maxim 10% din bugetul unui proiect.

1. **Acțiunile de monitorizare a speciilor și habitatelor**, precum și cele de i**dentificare și cartografiere a anumitor habitate sau distributia de specii sunt măsuri de conservare activă?**

* **Măsurile** de **conservare activă** sunt acele măsuri efectiv realizate pentru îmbunătăţirea sau menţinerea stării de conservare (de exemplu: menţinerea arealului unei specii sau a habitatului, menţinerea efectivului populaţiei, menţinerea păşunatului tradiţional, păstrarea zonelor de hrană şi odihnă pentru specii etc.) Proporția măsurilor de conservare activă se va reflecta în alocarea bugetară a proiectului.
* Astfel, deși necesare și justificate, acțiunile de monitorizare a speciilor și habitatelor, precum și **identificarea și cartografierea anumitor habitate sau distributia de specii** nu pot fi interpretate ca și măsuri de conservare activă, întrucât nu au un efect direct și imediat asupra stării de conservare a unei specii sau a unui habitat. Precizăm că prezentul punct de vedere a fost emis în urma consultării cu MMAP.

1. **Achiziţia de laboratoare mobile sau mijloace de transport** destinate activităţilor specifice de menţinere şi conservare a ariilor protejate, este eligibilă **doar în cazul ariilor protejate care sunt gestionate prin structuri de administrare, conform prevederilor din Ghidul Solicitantului.**

1. **Dacă Planul de management, în ansamblul lui, a fost supus procedurii SEA, pentru activitățile de reconstrucție ecologică detaliate anterior mai este necesară parcurgerea procedurii SEA?**

* Acţiunile de tip B sunt dezvoltate ca urmare a planurilor de management care au derulat procedura SEA, şi la rândul lor trebuie să solicitate avizul de mediu şi, după caz (în funcţie de decizia de încadrare), să deruleze procedura de impact asupra mediului, **respectiv procedura EIA(nu SEA)**.

1. **Planul de informare și publicitate: […] la pag. 33 se precizează: ”Planul de informare/participare/consultare vizează activitățile legate de conștientizarea grupului țintă cu privire la măsurile de protecție a biodiversității. Măsurile de informare şi promovare a proiectului sunt prezentate separat.” Acest document este, de fapt, un Plan de comunicare – care se adresează tuturor factorilor interesați și prin care se pot susține activitățile de informare și conștientizare a acestora?**

* **Da**, fiecare proiect va fi însoţit de un plan de informare şi publicitate ce va include măsurile de comunicare (ulterior anexă la contractul de finanţare). Pentru proiectele ce propun activităţi de comunicare şi conştientizare privind biodiversitatea, acestea vor fi detaliate în Planul de informare şi publicitate aferent proiectului.

1. **Urmare a actualizării formularelor standard (2011, 2016) acestea au fost completate cu specii suplimentare față de cele ce au constituit obiectul studiului pe POSM în vederea elaborării planului de management. Activitățile de inventariere, cartare și evaluare stare de conservare a acestor specii suplimentare se consideră activități eligibile /finanțabile în cadrul unui proiect ce vizează activități de tip B?**

* **În funcție de includerea ca și** măsură în planul de management aprobat, în cadrul acțiunii de tip B sunt eligibile activități de monitorizare şi evaluare a stării de conservare a speciilor şi habitatelor de importanţă comunitară.
* **Aceste activități pot fi considerate ca activități necesare pentru revizuirea planului de management „*[…]*** *dacă este necesară revizuirea conform prevederilor legale sau administrative (pag. 5, Ghidul Solicitantului)”* și se încadrează la acțiunile de tip A.

1. **După aprobarea Planului de management s-au generat noile fișe standard în care au fost introduse 4 noi specii de interes comunitar. Astfel, Planul de management aprobat nu prevede plan de monitorizare pentru aceste specii. Se poate efectua în anul I inventariere-cartare, iar în anul II și III monitorizare pe aceste specii?**

* În cadrul acțiunii de tip B sunt eligibile activități de monitorizare şi evaluare a stării de conservare a speciilor şi habitatelor de importanţă comunitară, dacă aceasta este o măsură din planul de management aprobat.
* Dacă acțiunile menționate sunt necesare pentru elaborarea / revizuirea planului de management, aceste activități sunt eligibile pentru acțiunea de tip A.

1. **În cazul în care avem deja un Plan de management aprobat se poate include un studiu sociologic în activitățile de tip A care va analiza gradul de informare conștientizare, lipsa de cunoștințe, analiza cerințelor membrilor comunității, grupurilor țintă?**

* **Nu**, realizarea unui astfel de studiu este eligibilă numai dacă a fost propus și aprobat printr-un plan de management. Acțiunea A trebuie să aibă ca rezultat un plan de management.

1. **Foarte multe dintre măsurile de conservare active prevăd ca mod de implementare patrulări periodice pe teren. Se poate introduce o activitate separată pe patrulările periodice pe teritoriul sitului pe perioada de implementare al proiectului?**

* **Nu**, activitățile de patrulare sunt activităţi legate de administrarea ariei naturale protejate, care sunt desfăşurate periodic şi repetitiv pe termen mediu/lung, deci intră în categoria activităților de management operațional recurent și nu sunt eligibile spre finanțare.

1. **Dacă Planul de management prevede activități de educație ecologică recurente, adică organizate anual, aceste pot fi incluse în proiect?**

* **Da**, activitățile de educație ecologică nu reprezintă operațiuni recurente și sunt eligibile spre finanțare.

1. **În cazul includerii construirii unui turn belvedere pe stâlpi (construcție temporară) este necesar depunerea unui memoriu tehnic sau trebuie SF și proiect tehnic?**

* **Da**, Documentaţia tehnică necesară va respecta, în funcție de complexitatea lucrărilor, cerințele legislației aplicabile din domeniu (HG nr. 28 / 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, Ordinul nr. 863 / 2008 (\*actualizat\*) pentru aprobarea "Instrucţiunilor de aplicare a unor prevederi din Hotărârea Guvernului nr. 28/2008, Legea nr. 10/1995 (\*\*republicată\*\*) (\*actualizată\*) privind calitatea în construcţii, Legea nr. 50/1991 (\*\*republicată\*\*) (\*actualizată\*) privind autorizarea executării lucrărilor de construcţii, etc.)

1. **În cazul în care este inclus în Planul de Management ca măsură, se pot amenaja locuri de odihnă cu bănci, mese, loc pentru foc?**

* **Da**, cu mențiunea că aceste măsuri nu vor fi considerate investiții în infrastructură orientate către măsuri active de conservare.

1. **Condițiile privind terenurile**
2. **Este necesar ca pentru activitățile de tip A să se depună actele privind terenurile**?

* **Nu**, Pentru activitățile de tip A, nu se depun actele privind terenurile. Ghidul Solicitantului prevede că acestea se depun pentru lucrări/infrastructură, acolo unde implementarea proiectului depinde de condițiile privind imobilele.

1. **Pentru toate activitățile de tip B este necesară demonstrarea condițiilor privind terenurile?**

* **Nu**, Ghidul Solicitantului prevede la punctul l) din secțiunea 2.2. Eligibilitatea proiectului:
  + ”Se va demonstra dreptul de proprietate, concesiune cu privire la terenul unde **se face investiţia**”, pe perioada implementării proiectului şi inclusiv pe o perioadă de cinci ani de la data previzionată pentru efectuarea plăţii finale în cadrul proiectului;
  + ”Solicitantul **va face dovada deţinerii** acestui drept sau **dovada inițierii procesului de dobândire a acestui drept” doar** ”**pentru imobilele supuse investiţiei, pentru care este necesar dreptul de proprietate/concesiune”**.
  + Dacă **proiectul nu presupune o ”investiție”** într-un imobil, nu este necesară demonstrarea condițiilor privind terenurile.
  + Condiția ”Terenurile aferente activităților din categoria B trebuie să aparțină domeniului public al statului sau al unității administrativ teritoriale.”, este valabilă pentru situațiile în care este necesară demonstrarea proprietății cu privire la realizarea investiției.

1. **Poate un custode sau administrator să desfășoare activități eligibile de implementare a planurilor de management în aria protejată pe terenuri private?**

* **Da**, în anumite condiții. Solicitantul trebuie să facă dovada faptului că terenurile sunt puse la dispoziţia custodelui/administratorului ariei protejate pentru realizarea infrastructurii din cadrul proiectului propus pentru finanțare din POIM. Alte tipuri de măsuri pot fi realizate și pe terenuri aflate în proprietate privată, cu condiția respectării condițiilor legale în vigoare, inclusiv a celor care vizează protecția proprietății private și prin care să se asigure implementarea în bune condiții a proiectului.

1. **Pentru instalarea de panouri:**

* **Da**, este necesar să se obțină acordul primăriei;
* **Nu** există formular standard pentru acordul primăriei.

1. **Dacă proprietarul terenului - autoritate publică sau regie națională este partener in proiect, mai este necesar să dea în concesiune terenul respectiv custodelui? Sau poate să își asume prin proiect responsabilitatea mentinerii investitiei?**

* **Nu,** dovada proprietății fără încheierea unui contract de concesiune se va face direct de către partener.

1. **Care este procedeul, agreat de MFE, cu privire la terenul unde se va realiza investiția (concesiune pe numele liderului, parteneriat cu UTA Sf. Gheorghe în care acest partener pune la dispozitia proiectului terenul sau alt procedeu) cum pot solicitanții face dovada acestui tip de proprietate?**

* Solicitanţii trebuie să facă dovada proprietății cu oricare dintre actele juridice admise de lege şi, de asemenea, trebuie să facă dovada faptului că terenurile sunt puse la dispoziţia custodelui/administratorului ariei protejate pentru realizarea infrastructurii din cadrul proiectului propus pentru finanţare din POIM, pe perioada de valabilitate a convenţiei de custodie/contractului de administrare sau la dispoziţia autorităţii publice responsabile pentru coordonarea şi administrarea ariilor naturale protejate la nivel naţional, pe durata de existenţă a statutului de arie naturală protejată, dar nu mai puţin de 5 ani de la finalizarea proiectului.

1. **Managementul proiectului**
2. **Experiență similară relevantă** pentru personalul care desfășoară activități în cadrul proiectului este considerată și experiență similară relevantă cea dobândită prin contract de voluntariat încheiat înainte de apariția Legii nr. 78/2014 privind reglementarea activității de voluntariat în România, **atât timp cât** poate fi demonstrată prin activitatea descrisă în CV-uri, fişe de post, unde pot fi descrise informaţii similare relevante în funcție de specificul proiectului, ca de exemplu expertiză relevantă pentru elaborarea unor studii de biodiversitate, etc.
3. **Managementul proiectului poate fi externalizat?**

* **Da,** managementul proiectului poate fi externalizat. Managementul de proiect poate fi realizat cu personal propriu sau mixt (personal propriu şi externalizare) – Secțiunea 3.3.12.
* Personalul propriu al solicitantului implicat în managementul proiectului se va constitui în UIP. Pentru a asigura o bună implementare a proiectelor, având în vedere faptul că relațiile contractuale și financiare se încheie între entitatea finanțatoare și liderul parteneriatului, cel din urmă având responsabilitatea activităților proiectului, pe baza activității derulate de managerul de proiect, AM recomandă ca managerul de proiect să fie reprezentantul liderului parteneriatului.
* Personalul propriu poate fi inclus în UIP ca și expertiză tehnică, situație în care cheltuielile cu salariile vor fi justificate conform ghidului, iar bugetarea se va face diferențiat pe cele doua tipuri de activități ale UIP, respectiv managementul de proiect și activitățile de implementare.

1. **Experții trebuie să fie angajații solicitantului? Pot fi experți cooptați în baza unui contract civil/prestări servicii special pentru acest proiect pe o anumită funcție bine definită?**

* Trebuie să existe un raport juridic care să permită realizarea activităților pentru care un expert a fost selectat, conform legislației în vigoare: **contract de muncă sau contract de prestări servicii.**

1. **Membrii UIP pot participa la implementarea activităților? Sau au atribuții doar de coordonare?**

* **Da**, membrii UIP pot fi implicați în activitățile proiectului.
* Activitatea de management a proiectului include şi expertiza tehnică necesară unei implementări la un nivel de calitate adecvat. Complementar activității UIP, activitățile proiectului pot fi realizate cu personal propriu sau mixt (personal propriu și externalizare). În cazul în care se optează pentru realizarea activităților de către personal propriu, acesta va face parte din UIP. – Secțiunea 3.3.12.

1. **Bugetul proiectului și cheltuieli eligibile**
2. **Cheltuielile de personal**

* Cheltuielile cu managementul de proiect trebuie să se încadreze într-un plafon de maxim 15% şi, în funcţie de opţiunea solicitantului, pot fi cheltuieli cu salariile personalului aflat în componenţa UIP-ului sau cheltuieli efectuate în cadrul unui contract/unor contracte de prestare servicii prin care sunt realizate activităţile aferente managementului proiectului și vor fi încadrate în cadrul categoriei de cheltuieli cu managementul de proiect.

Cheltuielile de personal pot viza activităţile UIP, dar şi activităţile de implementare a proiectului, dacă solicitantul nu optează pentru externalizarea activităţilor. Complementar activităţii UIP, activităţile proiectului pot fi realizate cu personal propriu sau sau mixt (personal propriu şi externalizare).

Costurile cu personalul vor fi încadrate, după caz, în categoria aferentă. În cazul în care personalul tehnic al solicitantului va fi implicat atât în activitățile de management de proiect cât și în implementarea activităților proiectului, cheltuielile vor fi încadrate distinct în cadrul categoriilor aferente, respectiv Categoria 9 -Cheltuieli aferente managementului de proiect sau Categoria 25, Subcategoria 83 - Cheltuieli salariale cu personalul implicat în implementarea proiectului (în derularea activităților altele decât managementul de proiect).

1. **Cheltuieli indirecte pentru costurile administrative sunt eligibile?**

* **Da**, sunt eligibile (categoria 10, subcategoria 30)
* Metodologia de calcul va fi detaliată pentru elaborarea cererilor de rambursare / plată.

1. **Cheltuielile pentru elaborarea planului de informare și comunicare sunt eligibile?**

* **Da,** această cheltuială este eligibilă ca și cheltuială pentru elaborarea cererii de finanțare;
* Se încadrează în categoria ”cheltuieli de consultanță”.
* Consultanța=scrierea cererii de finanțare, efectuată înainte de depunerea Cererii de finanțare este eligibilă integral.
* **Nu** sunt eligibile cheltuielile salariale derulate înainte de semnarea contractului de finanțare, chiar dacă acestea au constat în activități de elaborare a cererii de finanțare.

1. **Costuri directe de personal ale partenerului pentru activități de:** monitorizare specii, conștientizare/informare etc. **sunt eligibile**:

* Nu se fac diferențieri între eligibilitatea cheltuielilor pentru solicitant sau partener, de aceea nu se precizează distinct în Ghid.

1. **Achiziția de ortofotoplanuri este eligibilă în cadrul proiectului, cu justificarea adecvată a necesității lor.**
2. **Pentru activitățile de reconstrucție ecologică se acceptă valoarea lucrărilor estimată în Angajamentul bugetar din Planul de management?**

* Bugetul unui proiect poate avea ca termeni de referință planificarea financiară estimată în planul de management aprobat, însă nu vor fi condiționate de aceasta. Ele vor fi justificate prin oferte. La cheltuielile estimate se pot adăuga cheltuielile cu elaborarea documentației tehnice și pentru obținerea de avize.

1. **Pag. 38 ”Investițiile în infrastructură pot fi de două tipuri: …… orientate către măsuri active de conservare: infrastructură verde, construcția de ecoducte etc.” – intră si sistemele de alarmare fum-foc și/sau camerele video de supraveghere pentru accesul motorizat sau turism necontrolat-deșeuri, în situația în care incendiile și turismul necontrolat sunt identificate ca amenințări asupra stării de conservare a biodiversității? Menționam că aceste dotări nu au fost luate în considerare la momentul elaborării Planului de management al ariei.**

* Exemplele oferite nu reprezintă investiții in infrastructură, ele putând fi încadrate la categoria cheltuielilor cu dotările, însă numai cu justificare și în conexiune cu măsuri care au fost propuse si aprobate prin planul de management.

1. **Cheltuielile cu concediul de odihna pentru angajați nu vor fi eligibile.**
2. **Cheltuielile legate de obținerea de date** de la instituțiile publice sunt eligibile (Categoria 11, subcategoria 32).
3. Conform Planului de management, foarte multe dintre măsurile de conservare active prevăd ca mod de implementare activități de informare şi conștientizare. De asemenea, planul are o direcție de management separat privind Conștientizare, informare, educație ecologică. **Plafonul pentru activitatea informare și conștientizare de numai 10% se referă și la acele activități care sunt prevăzute în Planul de management ca mod de implementare al direcțiilor de management pentru biodiversitate?**

* **Da**, plafonul de 10 % acoperă activitățile de conştientizare, educaţie şi publicitate (inclusiv activităţi de educaţie ecologică), inclusiv cheltuielile aferente activităţii de informare şi publicitate a proiectului;

1. **In conditiile în care specia de interes comunitar, pentru care se aplica masuri active de conservare este o specie migratoare, cu un habitat mai larg (MN, Dunăre) dar Infrastructura pentru realizarea de măsuri active de conservare se va realiza in ITI Delta Dunarii, aceasta va fi încadrată în ITI DD? Limita de finantare este 10 mil Euro?**

* **Da**, în situatia în care proiectul impacteaza bugetul alocat ITI DD prin proiect se va face dovada localizarii in aria ITI, precum si legatura cu Strategia Integrată de Dezvoltare Durabilă a Deltei Dunării, precum și avizul ITI DD.

1. **Este posibil să se achizitioneze o mașină? In plus, ar trebui fonduri alocate si pentru intretinerea a 2-3 mașini + cheltuieli de combustibil? Sunt acestea eligibile?**

* **Da**, cheltuielile cu autovehicule sunt eligibile în condițiile ghidului solicitantului, respectiv în funcție de tipul solicitantului și justificarea necesității achiziției corelate cu activitățile implementate prin proiect.Cheltuielile de întreținere și cele de combustibil **nu** sunt eligibile.

1. **Cheltuielile administrative (chirie, întreținere, posta, telefon) sunt cheltuieli eligibile și pentru partenerii aplicantului (leader-ului) sau doar pentru leader? Putem încadra în buget și contabilul/responsabilul financiar care va lucra din partea partenerului în proiect?**

* **Da**, cheltuielile generale de administratie sunt cheltuieli cu funcționarea UIP și sunt eligibile pentru toata componența acesteia, indiferent de modalitatea de constituire, cu personal propriu sau mixt. Prin personal propriu se înțelege atat reprezentanți ai solicitantului cât și ai partenerului.

1. **Legat de tipurile de cheltuieli, la ce se referă „less” și „more”?**

* Sintagma „less” în contextul încadrării cheltuielilor se referă la regiuni mai puțin dezvoltate, în timp de „more” se aplică regiunilor mai dezvoltate (București, Ilfov). Menționăm faptul că prin POIM 2014-2020 nu există alocare financiară din FEDR pentru regiunile dezvoltate.

1. **Doresc să știu care care este cuantumul maxim al salariului net/oră pt. manager și experții din proiect? (mă refer doar la activitatea de management de proiect nu și pentru realizarea activităților din proiect, de exemplu: studii de biodiversitate, etc.)**

* Cheltuielile cu managementul de proiect trebuie să se încadreze într-un plafon de maxim 15% şi, în funcţie de opţiunea solicitantului, pot fi cheltuieli cu salariile personalului aflat în componenţa UIP-ului sau cheltuieli efectuate în cadrul unui contract/unor contracte de prestare servicii prin care sunt realizate activităţile aferente managementului proiectului și vor fi încadrate în cadrul categoriei de cheltuieli cu managementul de proiect.

1. **Întrebari diverse**
2. **În Ghid scrie că rezultatele evaluării fișelor de proiect vor fi publicate pe site-ul MFE. Se vor putea consulta/ vizualiza aceste fișe doar de către beneficiar sau vor putea fi consultate de oricine este interesat?**

* Rezultatele evaluării fişelor de proiect vor fi comunicate beneficiarului în scris şi publicate pe site-ul Ministerului Fondurilor Europene. Ele vor putea fi vizualizate de către orice persoană interesată.

1. **În cazul unui parteneriat public-privat, Partenerul (ONG) este obligat să contribuie cu co-finanțare în bani la proiect?**

* Pentru proiectele finanţate prin Axa Prioritară 4 “Protecţia mediului prin măsuri de conservare a biodiversităţii, monitorizarea calităţii aerului şi decontaminare a siturilor poluate istoric”, Obiectivul specific 4.1.Creşterea gradului de protecţie şi conservare a biodiversităţii prin măsuri de management adecvate şi refacerea ecosistemelor degradate se asigură **finanţarea integrală** a cheltuielilor eligibile.

1. **In Anexa 1a Cererea de finantare, la Activitati previzionate, se specifica:**

**„Pentru fiecare activitate se va detalia modalitate de implementare şi resursele implicate” ori capul de tabel care trebuie completat are alte rubrici.**

* Se va completa capul de tabel conform SMIS, orice alte informații care se solicită suplimentar vor fi descrise separat și atașate ca și document la secțiunea respectivă din SMIS.

1. **Dacă avem un partener ONG, selectat conform reglementărilor specifice, acesta poate derula proceduri de achizitie servicii?**

* Atât solicitantul cât și partenerul pot derula proceduri de achiziție.

1. **Pot fi semnate contracte cu PFA-uri pentru implementarea unor activități și în ce condiții (sau dacă PFA-urile pot fi parteneri in proiect, cu responsabilitate pentru anumite activitati)**

* Pot fi încheiate contracte de servicii cu PFA –uri pentru realizarea unor activități ale proiectului, însă un PFA nu poate fi partener în proiect întrucât nu întrunește condițiile de eligibilitate ale solicitantului/partenerului neavând personalitate juridică.

1. **Ce normă maximă pot avea angajatii în proiect daca sunt angajati cu 8 ore pe zi în alta parte (nu pe proiect POS)?**

* Conform legislației muncii, între două perioade de activitate trebuie să existe o perioadă de repaus de minim 2 ore. În consecință, în situația descrisă, se poate încheia un alt contract de muncă cu normă de maxim 4 ore/zi.

1. **Ce avize trebuiesc la momentul depunerii CF?**

* La momentul depunerii cererii de finanțare se va face dovada anexelor C3. Anexe privind Avize/autorizaţii/acorduri/certificate (conform legislaţiei în vigoare) conform Anexei 2a Fişa de control la depunerea cererii de finanţare.

1. **Exista un continut cadrul/metodologie pentru elaborare Plan de Acțiune?**

* Nu exista un continut cadrul/metodologie pentru elaborare Plan de Actiune. Dupa elaborare, Planul de Actiune se depune la MMAP in vederea aprobării.

1. **Plan de Actiune pentru specii - avand în vedere ca speciile se întind pe diferite arii naturale, avem nevoie de acordul custozilor, APM, etc. pentru a desfășura studiile acolo?**

* **Nu**, doar de acordul MMAP.

1. **Elaborarea Planului de Acțiune pentru Conservarea speciilor țintă - va fi rolul/sarcina experților proprii? Sau se poate subcontracta? Sau anumite activitati/elaborare studii se pot subcontracta care sa stea la baza Planului de Acțiune restul, planul în sine, fiind definitivat de experții proprii?**

* Activitățile proiectului pot fi contractate, ghidul nu impune realizarea anumitor activități de către experți proprii.

1. **In ce condiții se pot subcontracta subactivități? Trebuie stabilit acest lucru de acum, încă de la elaborarea bugetului proiectului? Ulterior se poate modifica?**

* Pot fi încheiate contracte de servicii in vederea realizării activităților proiectului. Modificările bugetului se fac cu respectarea prevederilor contractului de finanțare.

1. **În ce măsură se pot rezilia subcontractele: de ex. vor fi parcele in 7 regiuni si elaborarea studiilor pentru acestea (parcele) vor fi subcontracte**.

* Contractele de servicii vor fi atribuite și încheiate cu respectarea prevederilor legislației în vigoare.

1. **Se poate ca proiectarea cercetării și executarea cercetarii să fie separat subcontractate ca si activități distincte? (există persoane care poate face un plan bun de cercetare, dar nu au capacitatea de a duce la bun sfârșit activitatea de cercetare)**

* Contractele de servicii vor fi atribuite și încheiate cu respectarea prevederilor legislației în vigoare.

1. **Noi vrem sa includem ca activitate distinctă planul detaliat de cercetare, deoarece acestea sunt lucruri foarte mari. In proiect am include doar numărul si dimensiunea punctelor de prelevare care ar fi cercetate pe nivel de tara (Metodologia s-ar descrie doar pe scurt, in proiect). Acest lucru este posibil?**

* Responsabilitatea elaborării proiectului revine solicitantului și trebuie să fie în concordanță cu ghidul solicitantului.

1. **Entitățile straine pot fi subcontractate / pot participa la achizițiile publice din proiect?**

* **Da**, contractele atribuite pentru realizarea activităților proiectului pot fi subcontractate.

1. **Poate fi un indicator pentru ședințele publice/workshopuri modul în care am lansat invitațiile si nu cât de mulți oameni au participat?**

* Modalitatea de a lansa o invitație nu poate constitui un indicator cuantificabil.

1. **Pentru aprobarea unui plan de management /plan de actiune cât timp trebui să alocam in proiect?**

* În funcție de specificul și complexitatea proiectului, termenul ce va fi alocat în vederea aprobării planului de management trebuie să fie adaptat astfel încât să fie posibilă finalizarea proiectului și atingerea tuturor indicatorilor proiectului. Un termen orientativ este de 6 luni alocate etapei de aprobare a planului de management, cu mențiunea că acest termen trebuie calculat pentru aprobarea finală a PM, după aprobarea la nivel local, respectiv din momentul emiterii deciziei de încadrare.

1. **După depunerea planului de management pot lucra experți biologi pentru corectarea anumitor aspecte? Scrierea planului am vrea sa fie facută de expertii proprii, ceea ce nu ar fi subcontractat, insa activitatea de modificari/corectari ulterioare am dori sa o subcontractam catre alti experti (biologi, etc.).**

* Aceeași activitate nu poate fi bugetată de două ori. În cazul în care scrierea planului va fi executată de către experții proprii, ea nu mai poate fi contractată unui consultant extern. În situația în care doriți ca elaborarea planului de management să fie constituită din două sub-activități distincte respectiv elaborare proiect de plan și respectiv verificare/revizuire a **planului se va face dovada ca cele două subactivități sunt distincte și succesive.**

1. **C.9 Plan de informare şi publicitate are un model standard? Ramâne la latitudinea beneficiarului?**

* Planul de informare și publicitate nu are un model impus, el se va completa de către beneficiar cu informații considerate relevante.

1. **Amplasarea de hrănitori pentru cervide, în teren proprietate a statului român, ca masură activă, este eligibilă? Se considera investitie care sa necesite acorduri, avize pentru montare? Ele nu presupun fundatie sau structuri de rezistenta.**

* Orice măsură care se regăsește în planul de management este eligibilă în vederea finanțării, cu condiția respectării celorlalte condiții ale ghidului. Toate investițiile în infrastructură vor respecta cerințele legislative în vigoare în funcție de amploarea intervenției.

1. **Cum se încarcă bugetul în sistem? Există un model de buget în format electronic?**

* Bugetul se va completa în formatul din MySMIS, nu există un alt model recomandat de către AM.

1. **Acordul de parteneriat este unul cadru?**

* Acordul de parteneriat este un model recomandat care a fost întocmit în baza prevederilor OUG nr. 40/2015 privind gestionarea financiară a fondurilor europene pentru perioada de programare 2014-2020 şi ale HG nr. 93/2016 pentru aprobarea Normelor metodologice de aplicare a prevederilor OUG nr. 40/2015. Astfel, dorim să atragem atenția asupra necesității respectării în special a celor prevederi ce rezultă din aplicarea cadrului legal.

1. **Pentru ce perioadă se completează datele financiare din cererea de finanțare**? La finanțări se trec doar finanțarile acordate anterior din POS Mediu sau și de la alți finanțatori?

* La secțiunea finanțări - asistență acordată anterior, se vor completa toate asistențele acordate anterior indiferent de sursa de finanțare. La sectiunea finanțări – asistență solicitată, se vor completa alte solicitări de asistențe solicitate din alte programe de finanțare și care nu au fost acordate.

1. **Un ONG ca leader de proiect (aplicatia pentru dezvoltarea planului de management Strambu-Baiut) trebuie sa deruleze procedura publica de selectie partener?**

* Procedura de selecţie se aplică numai în cazul parteneriatelor încheiate între entităţile finanţate din fonduri publice cu alte entităţi din sectorul privat.

1. **Cu privire la FINANŢĂRI/ Asistenţă acordată anterior, la ce curs de schimb calculăm valoarea proiectelor ce vor fi mentionate pentru aceasta sectiune?**

* Cursul inforeuro la data semnării contractului de finanțare. Precizăm însă că secțiunea respectivă permite selectarea monedei în care a fost semnat contractul, nefiind necesară transformarea în altă monedă.

1. **Reprezentantul legal al solicitantului poate fi implicat în activitățile proiectului?**

* **Da,** prin prevederile ghidului solicitantului nu există restricții legate de implicarea reprezentantului legal al unei organizații în activitățile proiectului.

1. **Arii Protejate (ANAP), am rugamintea sa imi precizati daca Acordul de parteneriat necesar pentru ariile protejate care nu se afla in administrare trebuie semnat cu ANAP sau cu Agentia judeteana pentru Protectia Mediului?**

* Conform prevederilor Ghidului Solicitantului "Pentru ariile naturale protejate care nu sunt atribuite în custodie/administrare parteneriatele se încheie cu APM/ instituția care este responsabila pentru asigurarea managementului ariei protejate". Până la aprobarea HG de înființare a ANAP, se vor respecta prevederile legislației în vigoare.